da en da nl ca da sv de es da da da da da da da da da da da da da da da da da da da da eo ca de de da da en da de de da da da da de da da da da da da da da da da da da da nl da en da da es nl da
Rute 26 ved Viborg får ny asfalt | Vejdirektoratet
16.8.2022 14:00:00 CEST | Vejdirektoratet
Fra tirsdag den 16. august og cirka tre uger frem lægger Vejdirektoratet fire kilometer ny asfalt på rute 26 ved Viborg.
Den nuværende asfalt på rute 26 er nedslidt og trænger til at blive udskiftet. Arkivfoto: Vejdirektoratet.
Vejdirektoratet udskifter cirka fire kilometer slidt asfalt på rute 26 mellem Viborg og Løgstrup og på en lille strækning på 300 meter ved krydset Gammelstrupvej.
Arbejdet begynder tirsdag den 16. august og varer i cirka tre uger.
Først bliver den gamle belægning affræset, så vi kan udføre lokale reparationer i den underliggende belægning. Derefter bliver der udlagt en ny og mere klimavenlig asfaltbelægning, og til slut får strækningen et frisk lag vejstriber.
Resultatet bliver en mere jævn kørebane og en bedre køreoplevelse for trafikanterne.
Trafikken vil blive afviklet ved hjælp af omkørsler, da der nogle steder på strækningen skal udføres dybtgående reparationer i hele vejens bredde.
For lastbiler sker dette via rute 579 Skivevej og rute 533 Løgstørvej. Det betyder 12 kilometer ekstra kørsel, og at rejsetiden bliver forøget med cirka 13 minutter. For almindelige biler etableres der omkørsel nord for den spærrede strækning ad Lyngsøvej og syd for den spærrede strækning ad Kirkebækvej.
Beboere på den spærrede strækning har adgang med forsigtig kørsel i arbejdsområdet. Udrykningskøretøjer kan passere med forsigtighed.
I samme ombæring bliver der også skiftet cirka 300 meter asfalt på rute 26 ved krydset Gammelstrupvej. Trafikken afvikles her med signalregulering.
Vejdirektoratet beklager på forhånd de gener, som arbejdet måtte medføre for trafikanterne.
På Vejdirektoratets trafikkort kan man altid holde sig opdateret om den aktuelle situation på statsvejene og få viden om restriktioner for trafikken, konkrete vejarbejder og øvrige trafikmeldinger.
Læs mere på Trafikinfo.dk
Tlf:20 61 26 64
Tlf:51 83 33 93
Den nuværende asfalt på rute 26 er nedslidt og trænger til at blive udskiftet. Arkivfoto: Vejdirektoratet.
Carsten Niebuhrs Gade 43, 5. sal
Følg pressemeddelelser fra Vejdirektoratet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Vejdirektoratet
Vi øger sikkerhed og kørekomfort på to sydfynske broer6.10.2022 12:29:28 CEST | Pressemeddelelse
Vejdirektoratet går snart i gang med nogle mindre reparationer af belægningen på Svendborgsundbroen og Siøsundbroen. Reparationerne skal øge trafiksikkerheden og give trafikanterne bedre kørekomfort.
11 nationale cykelruter får egen hjemmeside5.10.2022 06:00:00 CEST | Nyhed
Det er foreningen Dansk Cykelturisme, der har fået til opgave at udvikle og drive den nye hjemmeside, der er planlagt til at stå klar i begyndelsen af det nye år.
Flere små entreprenører skal byde branchegiganter op til dans3.10.2022 06:40:00 CEST | Pressemeddelelse
Udbudsmaterialet til små og mellemstore entreprenørvirksomheder er blevet skåret ned til et minimum, så det nu er blevet nemmere for også mindre leverandører over hele landet at byde ind på Vejdirektoratets anlægsopgaver.
Så meget sparer man ved at køre sammen30.9.2022 11:51:18 CEST | Pressemeddelelse
Når man kører sammen, kan man spare udgifter til benzin, få biler væk fra vejene og skåne klimaet. Men hvor mange penge kan man egentlig putte i lommen? Det kan Vejdirektoratets ”samkørselsberegner” svare på. Beregneren er en del af kampagnen for samkørsel ”Hvorfor ikk’ følges, når vi skal samme vej”.
Vi beskytter Siøsundbroen mod vand og fugt30.9.2022 08:53:34 CEST | Pressemeddelelse
Vejdirektoratet reparerer i de kommende uger Siøsundbroen for at beskytte den mod fugt og for at forlænge broens levetid. Det vil påvirke trafikken i aften– og nattetimerne.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022